cyanic-selkie/wikianc huggingface dataset:
Yanacağın qiymət artımına görə İran etirazları (2019)
Ölü və yaralıların sayı
BBC ölənlərin sayında böyük fikir ayrılıqlarının olduğunu bildirdi. Müxtəlif mənbələrdən gələn qeyri-rəsmi məlumatlara görə, noyabrın 15-dən 19-dək təxminən 200 nəfər ölmüş və 3000 nəfər yaralanmışdı. BMT İnsan Haqları "onlarla insanın öldüyünü" desə də, Amnesty İnternational "ən az 106 nəfərin öldürüldüyünü" yazırdı. İran hakimiyyəti "yalnız bir neçə nəfərin öldüyünü" dedi.
19 noyabr tarixinə qədər Amnesty İnternational Kirmanşahda 16, Bandər Məhşəhr və Cavanrudda 14, Mərivanda 9, Behbahanda 8, Ramhörmüz, Sədra və Şiraz şəhərlərinin hər birində 4 nəfər, Bükan, Kərəc və Robatkərimdə 3, Xürrəmşəhrdə 2, Abadan, Əhvaz və Bumahendə 2, Tehran, İsfahan, İslamşəhr, Sənəndəc, Şəhriyar və Sircanda 1 nəfərin öldürüldüyü iddia etdi.
26 noyabra Amnesty Internationalda olan məlumata görə nümayişlərdə etirazçılar üzərində alınan sərt tədbirləri gizlətmək üçün hökumət rəsmiləri tərəfindən gizlədilən ölən və yaralılar da daxil olmaqla 100 nəfər öldürülmüşdü. Farsdilli BBC-yə görə, ölü sayı 200-ü keçmişdi. "The Guardian"-ın dekabrın 1-də verdiyi məlumata görə, təkcə Şiraz şəhərində 69-a yaxın etirazçı öldürülmüşdü.
Amnesty International hesabatında İran hökumətinin öldürülənlərin ailələrini mediaya danışmamaları üçün təhdid etdiyini yazırdı. Onlar hər hansısa bir yas mərasimi keçirməməyə və sevdiklərini gizli şəkildə dəfn etməyə məcbur edilirdilər.
Təkcə etnik ərəblərin yaşadığı Xuzistan əyalətinin Mahşəhr şəhərinin qamışlıq bölgəsində İran İslam İnqilabı Keşikçiləri Korpusunun (Sepah) etirazçıları pulemyotlarla atəşə tutması nəticəsində azı 100 nəfərin öldüyü bildirilir. Etirazlar zamanı İran azərbaycanlıları arasında da çoxlu sayda ölən, yaralanan və həbs edilənlər olub. Lakin hələ ki, onlardan 17 nəfərinin şəxsiyyəti müəyyənləşdirilə bilib.
Saxlanılanlar
Kürdüstan İnsan Haqları Şəbəkəsi aralarında yetkinlik yaşına çatmayanların da olduğu, həbs olunan bir çox etirazçının ağır şərtlər altında tutulduğunu açıqladı. Bundan əlavə, media orqanları Böyük Tehran Mərkəzi Cəzaçəkmə Müəssisəsindəki vəziyyəti "dözülməz" olaraq xarakterizə etdilər.
Bir çox müşahidəçi həbs olunanlardan bəzilərinin ağır işgəncələrə məruz qaldıqlarından və edam edilməsindən narahatdır.
Təsiri
Yanacağın bahalaşmasından əldə olunan qənaətin İran əhalisinin 75% -ni təşkil edən 18 milyon yoxsul ailəyə paylanması planlaşdırılır. Bununla birlikdə, "The Economist" jurnalının yazdığına görə, 40% səviyyəsində inflyasiya və ucuzlaşan bir valyuta ilə "qiymət artımı riskinin inflyasiya təsiri bu maddi dəstəyi heç edər". Bu inflyasiya təhlükəsi Xamenei tərəfindən qəbul edilmişdir.
Nəticəsi
İran xəbər agentliyi 19 noyabr 2019 tarixindən etibarən İranın müxtəlif şəhərlərində minlərlə adamın iğtişaşları qınamaq üçün ayrı-ayrı hökumətyönlü mitinqlərdə iştirak etdiklərini və İranın ali rəhbərliyinə dəstək olduqlarını söylədi. 20 noyabr 2019-cu ildə İran prezidenti Həsən Ruhani "düşmən"ə qalib gəldiklərini elan etdi. İran ertəsi gün tədricən internetə çıxışı bərpa etməyə başladı. Bir çox tərəfdar (o cümlədən komandir Hüseyn Sələmi) hökumət əleyhinə etiraz edənlərə edam cəzasının verilməsini istədi.
Məhkəmə tələbi
2 dekabr 2019-cu il tarixində Tehran avtobus sürücüləri İranın müxtəlif şəhərlərində etirazçılara atəş açmağı əmr edənlərin mühakimə olunmasını tələb etdilər. Həmkarlar ittifaqı hökumətin qəddar tədbirlərini insanlara qarşı "qırğın və qanlı basqın" kimi xarakterizə etdi. Tehran və şəhərətrafı Avtobus Şirkətlərinin Sindikatı tərəfindən verilmiş bəyanatda nümayişlər zamanı tutulan minlərlə etirazçının taleyindən narahatlıq ifadə edildi.
Sebastian Reyman
Sebastian Reyman ( 13 yanvar 1978, Helsinki, Finlandiya) — Finlandiya müğənnisi, aktyor və televiziya aparıcısı. O, The Giant Leap musiqi qrupunun vokalisti və gitara ifaçısıdır. Onun eyni zamanda Sebastian & The 4th Line Band qrupu da mövcüddür.
29 yanvar 2018-ci il tarixdə Reymanın məşhur DJ Darude ilə birlikdə Finlandiyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil edəcəyi elan edilmişdir.
Həyatı
Sebastian Reyman 13 yanvar 1978-ci ildə Finlandiyanın paytaxtı Helsinki şəhərində anadan olmuşdur. O, kiçik yaşlarından fin və isveç dillərində səlis danışa bilir. Reyman aktrisa İna Kuustonen ilə evlidir və cütlüyün bir qızı və bir oğlu var.
1810-cu illər
Ədəbiyyat
• 4
Musiqi
• 4
Siyasətçilər
• 4
Şimali Kvarken boğazı
Şimali Kvarken — Len-Kesterbotten adasını (İsveç) və Poxyanmaa adası (Finlandiya) arasında yerləşir. Botnik dənizini Botnik körfəzi (Şimali və Cənubi Botnik körfəzini) ilə birləşdirir. Eni 75 kilometr təşkil edir. Əraxidə Xolmaarna adaları vardır ki, olarən ən iriləri Xolmen və Enqrsendir. Bu adalar boğazı iki yerə bölür: Şərqi və Qərbi Kvarken boğazları (Estra-Kvatken və Vestra-Kvarken). Şərqində dərinlik 6–7 m, qərbdə isə 29 m təşkil edir. Qış ayları boğaz donur. Hətta bu buz bərzəğindən 1809-cu ildə Rus-İsveç müharibəsi zamanı rus qoşunları düşmən ərazilərinə hüçum etmişlər. Ərazi yer səthinin qalxma sürətinə görə dünyada birincidir (İldə 1 sm). Bu səbəbdən boğaz 2006-cı ildən UNESCOnun Ümumdünya irsi siyahısına daxil edilmişdir.
Arimasplar
thumb|230x230px| [[Qrifon və bir gözlü Arimasp arasında döyuş təsviri. ]] Arimaspi xalqı - qədim dünyanın şimal-şərqində yaşamış mifik bir xalq.
Onlar haqqında Herodotun və bir neçə qədim yunan tarixçilərinin əsərlərində rast gəlmək olar. Heredota görə onlar təkgözlü (Arimasp sözü skif dilindən bu cür tərcümə olunur) insanlar idilər və qrifonlar ilə döyüşürlər. Bir sıra tədqiqatçılar, Arimaspiyalıların tunc dövründə mövcud olmuş Cənubi Sibirdə yaşamış köçəri Skif xalqı olduğunu bildirirlər.
Tarixi yazılar
Arimaspilər haqqında məlumat mənbəyi, Prokonsdan olan Kaistrobiusun oğlu Aristeyin tam bitməmiş “Arimaspilər haqqında dastan” (və ya “Arimaspia”) epik şeiridir.
Üstəlik, Arimasplar İssedonları ölkələrindən qovmuşdurlar, onlar da öz növbəsində Skifləri və Kimmerləri öz yaşadıqları ərazilərdən qovmuşdurlar. Herodot isə Skif dilində “tək gözlü” (“arima” - bir, “spu” - göz) mənasını verən “arimasp” sözünün izahını da verir (görünür, Arteyisun şeirindən götürülüb).
Əmirulla Məmmədov
Əmirulla Məmmədəli oğlu Məmmədov — fizika-riyaziyyat elmləri doktoru (1986), professor (1988), Azərbaycan Respublikasının Dövlət Mükafatı laureatı (1988), Azərbaycan Respublikasının əməkdar elm xadimi (2016), Bilkənd Universiteti Nanotexnologiya Elmi Mərkəzinin Emeritus Professoru və Baş Elmi İşçisi, Türkiyə Azərbaycan Dostluq Əməkdaşlıq və Həmrəylik Xeyriyyə Cəmiyyətinin Qəyyumlar Şurası və İdarə Heyətinin üzvü.
Həyatı
Məmmədov Əmirulla 24 iyul 1946-cı ildə Azərbaycanın Bakı şəhərinin Fatmayı kəndində anadan olmuşdur. 1953-cü ildə Bakı 44 nömrəli orta məktəbində təhsilinə başlamışdır. Orta məktəbi 1963-cü ilində bitirmişdir. Daha sonra Ali təhsilini 1968-ci ilində tamamlamışdır. 1968-ci ildə Bakı Dövlət Universitetinin Fizika fakültəsini bitirəndən sonra Sovet Ordusu sıralarına çağrılmışdır.
Fəaliyyəti
1973-cü ildə fizika riyaziyyat elmləri namizədi (bərk cisimlər fizikası ixtisası üzrə) dissertasiyasını müdafiə etmişdir.
1977-ci ildə bərk cisimlər fizikası ixtisası üzrə baş elmi işçi alimlik ünvanını və sonrasında da Dosent alimlik ünvanını almışdır.
1982-ci ildən Elmi Mərkəzin Qeyri-xətti Optika Bölümünün müdiri olaraq işinə davam etmişdir.
1986-cı ildə fizika riyaziyyat elmləri doktoru alimlik dərəcəsini almışdır.
Dissertasiya Optika ixtisası üzrə müdafiə edilmişdir.
1988-ci ildə Azərbaycan Respublikasının Elm sahəsində Dövlət Mükafatını almışdır.
Ə. Məmmədovun Azərbaycan və bir sıra xarici ölkələrdə Ferroelektriklər Fizikası, Vakuum Ultra-Bənövşəyi Spektroskopi, Qeyri-xətti Optika və Nanotexnologiya ixtisas və sahələrində elmi-tədqiqat işlərinin təşkilində böyük rolu olmuşdur.
Məmmədov Əmirulla Azərbaycan və Türkiyədə bu sahələrdə apardığı elmi tədqiqatlarında böyük nailiyyətlər əldə etmiş və bu sahədə həm Azərbaycanda həm də Türkiyədə elmi məktəblərin təməllərini qoymuş və inkişaf etdirmişdir. Bu sahədə 30-dan çox elmlər namizədi, elmlər doktoru və professor yetişdirmişdir.
Dünyanın fərqli ölkələrində elm adamları tərəfindən ən çox oxunan və qəbul görmüş elmi jurnallarında 350-nin üstündə elmi məqalələri çap olunmuşdur. 50-dən çox Beynəlxalq Konfranslarda davətli məruzəçi olaraq çıxış etmşdir.
İctimai fəaliyyətləri
Türkiyə Azərbaycan Dostluq Əməkdaşlıq və Həmrəylik Xeyriyyə Cəmiyyətinin Qəyyumlar Şurası və İdarə Heyətinin Üzvü.
Dağqarğası
thumb|Dağqarğası Dağqarğası — qarğakimilər fəsiləsindən quş.
Təsviri
Uzunluğu 37–42 sm, kütləsi 220–450 q-dır; erkəkləri dişilərindən iri olur. Dimdiyi uzun, ensiz, aşağıya oraqşəkilli əyilmiş qanadları uzundur. Lələk örtüyü yaşıl, göy və al-qırmızı çalarlı qaradır; dimdiyivə ayaqları qırmızıdır. Əsasən, Mərkəzi və Cənubi Avropanın, Şimal-Qərbi və Şərqi Afrikanın (Efiopiya), Cənubi Sibirin, Cənub-Qərbi, Orta və Mərkəzi Asiya dağlarının çöl və çəmənlərində yaşayır. Qafqaz, Altay, Sayan və Baykalarxasında yayılmışdır. Dəniz səviyyəsindən nival qurşağadək, adətən, 1200–4800 m-ədək daha yüksəklikdə yuvalayır; dağlarda mövsümi yerdəyişmələr edir. Yüksəklikdə manevr edən quşdur. Əsasən, sürü halında yaşayır. Azərbaycanda bu quş bəzən qırmızıdimdik dağqarğasıda adlanır. Qobustan, Zuvand və Naxçıvanda məskunlaşmışdır. Hərşeyyeyən quşlardır; rasionunun əsas hissəsini torpaq cücüləri, bitki toxumları (o cümlədən, becərilən taxıl bitkilərini), giləmeyvə təşkil edir; həmçinin xırda sürünənləri, quşları və onların yumurtalarını, tullantı və cəmdəyi də yeyir. Dik qayalar arasında, sıldırımlı sahillərdə və tikililərdə ayrı-ayrı cütlər şəklində və kiçik koloniyalarla yuvalayırlar. Yuvası iri, kasaşəkilli, yaxud çoxlu yun və tükdən ibarət qalın döşənəkli platforma şəklində olur. 1–6 (adətən, 3–5) yumurta qoyur, dişi 17–18 gün kürt yatır; erkək bu dövrdə onu yemləyir. Ətcəbalalar yuvada 31–41 gün qalır.
Elməddin Nəsibov (çavuş)
Elməddin Yusif oğlu Nəsibov (8 avqust 1983; Qazax rayonu, Azərbaycan SSR — 26 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
Elməddin Nəsibov 1983-cü il avqustun 8-də Qazax rayonunun Ağköynək kəndində anadan olub. 1989-2000-ci illərdə S. Çobanov adına Ağköynək kənd tam orta məktəbində təhsil alıb. Ailəli idi. 2 qızı yadigar qaldı.
Hərbi xidməti
Elməddin Nəsibov 2001-2003-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2014-cü ildən isə müddətdən artıq həqiqi hərbi xidmət qulluqçusu idi.
Azərbaycan Ordusunun çavuşu olan Elməddin Nəsibov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb. Elməddin Nəsibov oktyabrın 26-da Füzuli döyüşləri zamanı şəhid olub. Qazax rayonunun Ağköynək kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elməddin Nəsibov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Elməddin Nəsibov ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Elməddin Nəsibov ölümündən sonra "Füzulinin azad olunmasına görə" medalı ilə təltif edildi.
Uzunbulaq (Nir)
Uzunbulaq — İranın Ərdəbil ostanının Nir şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 117 nəfər yaşayır (25 ailə).
Çobanlar-i Sərdarlı (Heris)
Çobanlar-i Sərdarlı - İranın Şərqi Azərbaycan ostanının Heris şəhristanı ərazisinə daxil olan kənd.
Əhalisi
2006-cı il məlumatına görə kənddə 427 nəfər yaşayır (92 ailə).
Zağalı (Xudabəndə)
Zağalı - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 342 nəfər yaşayır (78 ailə).
Bayonna (rayon)
Bayonna —  Fransanın  Akvitaniya regionun rayonlarından  biri. Departamenti —Atlantik Pireney. Prefektura — Bayonna. Rayonun əhalisi 2006-cı ildə 266.312 nəfər təşkil edirdi. Əhalinin sıxlığı — 117 nəfər / km². Rayon ərazisi — 2270 km².
Qayaqışlağı (Nir)
Qayaqışlağı — İranın Ərdəbil ostanının Nir şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 129 nəfər yaşayır (27 ailə).
Şeytan qalası
Şeytan qalası (gürcücə:ქაჯისციხე) — Ərdahan ilinə bağlı Çildır ilçəsinin İldırımtəpə kəndində yerləşən qədim qaladır. Tarixi Eruşeti bölgəsindəki bu qala gürcücə qaynaqlarda “Kacistsihe” olaraq keçir və Osmanlı dövləti nin bölgəni ələ keçirməsindən sonra qalanın adının gürcücədən tərcümə edidliyi düşünülür.
Məşhur gürcü şairi Şota Rustaveli nin XII əsrdə qələmə aldığı Pələng dərisi geymiş pəhləvan əsərində sözügedən “Kacta Tsihe”nin Əlamut qalası deyil, Şeytan qalası olduğuna dair fikirlər vardır.
Mövqeyi
Şeytan qalası əvvəlki adı Rabat olan İldırımtəpə kəndinin mərkəzinin 1.3 km şimalında, bir dərənin sağ sahilində qayalıq təpədə yerləşir. Üç tərəfi uçurum olan bu təpəyə sadəcə bir tərəfdən çatmaq mümkündür. Qalaya bu mövqeyinə görə çatmanın və ələ keçirilməsinin çətin olmasına görə Şeytan qalası deyildiyi düşünülür. Ancaq qalanın ələ keçirilməsinin çətin olmasına görə qaladakıların məğlubedilməzliyinin pis ruhlarla, şeytanla bağlı olduğu kimi xalq arasında əfsanə də mövcuddur.
Dəniz səviyyəsindən 1910 metrə yüksəklikdəki qala hal-hazırda sağlam vəziyyətdədir. Simmetrik olmayan plana sahib olan qalanın ebatları 161 × 93 metrdir və qalanın üç bürcü vardır. Bunlardan biri hal-hazırda sağlam qalmışdır.
Hal-hazırda gecə işıqlandırılan Şeytan qalasına yaxın olan seyir təpəsinə qədər asfalt yolla, bu nöqtədən sonra da torpaq yolla getmək mümkündür.
Tarixi
Şeytan qalasının Urartu zamannıda inşa edildiyinə dair irəli sürülən fikirlər vardır. Ancaq bu fikirlər hər hansısa tarixi qaynağa dayanmamaqdadır. Daha gec tarixli qaynaqların verdiyi bilgiyə görə qalanın erkən orta əsrlər qalası olması gərəkdiyi anlaşılmaqdadır. Bununla birlikdə mövqeyi etibarı ilə belə bir yerin qədim tarixdə qala olması ehtimalı çox yüksəkdir. Lakin bunu sübut edəcək qaynaqlar mövcud deyildir.
Gürcü çarlığı Samtshe-Saatabaqo ilə qonşu dövlətlərin 1561-1587-ci illər arasındakı tarixini izah edən Meshuri Matiane adlı əsərə görə Şeytan qalası Samtshe-Saatabaqo hökmdarı II Manuçarın hakimiyyətindəykən Munar Lala Mustafa Paşa ilə razılaşmış və içində Şeytan qalasının da yer aldığı altı qalanı osmanlılara vermişdir. Şeytan qalası Gürcüstan çarlığı və Samtshe-Saatabaqo dövrlərində olduğu kimi XVI əsrdən etibarən Osmanlı dövründə də istifadə edilmişdir. Qalannı yaxınlığında ticarət sahəsi olduğu bilinməkdədir. Rabat olaraq bilinən bu yer daha sonra adi məntəqəyə çevrilmişdir.
Qaladakı strukturlar
Şeytan qalasında XIV əsr də inşa edilmiş tək nəfli kilsə vardır. Qalanın alt qismində qalan və Müqəddəs Stefana həsr edilmiş olan bu kilsədən geriyə sadəcə dörd divar qalmışdır. Qalada ayrıca dərəyə enən nərdivan qalıqları da günümüzə çatmışdır.
Qiyas Sadıqov
Qiyas Böyükağa oğlu Sadıqov — Azərbaycan Xalq Partiyasının sabiq sədr əvəzi, Azərbaycan Respublikası Prezidentinin sabiq İşlər müdiri.
Həyatı
Qiyas Sadıqov 27 mart 1960-cı il tarixində Sabirabad şəhərində anadan olmuşdur. 1976-cı ildə M. Ə. Sabir adına Sabirabad şəhər orta məktəbini bitirmişdir. Qiyas Sadıqov ali təhsilini Azərbaycan Politexnik İnstitutunda almış, oradan 1976-cı ildə məzun olmuşdur. Daha sonra ordu sıralarında zabit olaraq fəaliyyət göstərib. 1985–1992-ci illərdə Sabirabad Mexaniki Təmir Zavodunda usta və Həmkərlar Təşkilatında sədr kimi fəaliyyət göstərmişdir.
Ailəlidir, bir övladı var.
Siyasi fəaliyyəti
Qiyas Sadıqov siyasi fəaliyyətə Azərbaycan Xalq Cəbhəsi üzvü olaraq başlamışdır. O, 1989-cu ildə Azərbaycan Xalq Cəbhəsi Salyan Rayon Şöbəsinin təsisçilərindən biri olaraq Azərbaycan Xalq Cəbhəsi Ali Məclisinin üzvü seçilmişdir.
Qiyas Sadıqov 1992-ci ildə Azərbaycan Respublikası Prezidentinin İşlər müdirinin müavini vəzifəsinə, 1993-cü ildə isə müdiri vəzifəsinə təyin olunmuşdur. O, 26 iyun 1993-cü il tarixində Azərbaycan Respublikası Prezidentinin səlahiyyətini həyata keçirən Azərbaycan Respublikası Ali Sovetinin sədri Heydər Əliyevin 651 nömrəli fərmanı ilə vəzifəsindən azad edilmişdir.
Qiyas Sadıqov sabiq baş nazir Pənah Hüseyn ilə bərabər 4 aprel 1999-cu ildə Azərbaycan Xalq Partiyasını təsis etmişdir. Partiya 9 iyul 1999-cu il tarixində rəsmi dövlət qeydiyyatına alınmışdır.
2003-cü il prezident seçkilərində Azərbaycan Xalq Partiyası Bizim Azərbaycan Blokunun prezidentliyə vahid namizədi İsa Qəmbəri dəstəkləmişdir. Lakin seçki nəticələri açıqlandıqdan sonra İsa Qəmbərin seçkiləri İlham Əliyevin ardından ikinci sırada tamamladığı məlum olmuş, nəticələr əleyhinə etiraz aksiyaları başlamışdır. Bunun nəticəsi olaraq bir neçə partiya sədri vəzifəsindən istefa vermişdir. Eləcə də, Azərbaycan Xalq Partiyası sədri Pənah Hüseyn 2003-cü il tarixində vəzifəsindən istefa vermiş, sədr əvəzi olaraq Qiyas Sadıqov fəaliyyətə başlamışdır. 7 oktyabr 2012-ci il tarixində Azərbaycan Xalq Partiyasının II Qurultayı keçirilmiş və qurultayda yenidən Pənah Hüseyn sədr seçilmiş və Qiyas Sadıqov sədrlikdən getmişdit.
Azərbaycan Xalq Partiyasının 11 dekabr 2022-ci il tarixli V Qurultayında seçilmiş yeni İdarə Heyətinin 25 dekabr 2022-ci il tarixli iclasında aldığı qərara əsasən Qiyas Sadıqov Azərbaycan Xalq Partiyası sədrinin birinci müavini təyin olunmuşdur.
Dağdağan (Heris)
Dağdağan - İranın Şərqi Azərbaycan ostanının Heris şəhristanı ərazisinə daxil olan kənd.
Qiyas Sadıqov
Seçkilərdə
Qiyas Sadıqov 2010-cu il parlament seçkilərində Azərbaycan Xalq Partiyası üzvü olaraq Klassik Xalq Cəbhəsi Partiyası tərəfindən 63 saylı Sabirabad birinci seçki dairəsi üzrə deputatlığa namizəd göstərilmişdir. O, seçkilərdə 2015 (12.57%) səs toplayaraq Yeni Azərbaycan Partiyası namizədi Ceyhun Osmanlının ardından seçkiləri ikinci sırada tamamlamışdır.
Züreyq ibn Əli ibn Sədəqə əl-Əzdi
Züreyq ibn Əli ibn Sədəqə əl – Əzdi (?-?) — Abbasi sərkərdəsi.
Dağdağan (Heris)
Əhalisi
2006-cı il məlumatına görə kənddə 162 nəfər yaşayır (43 ailə).
Qiyas Sadıqov
Seçkilərdə
Qiyas Sadıqov 2020-ci il parlament seçkilərində Azərbaycan Xalq Partiyası üzvü olaraq öz təşəbbüsü ilə 63 saylı Sabirabad birinci seçki dairəsi üzrə deputatlığa namizəd olmuşdur. O, 2217 səs (10,08%) toplayaraq Yeni Azərbaycan Partiyasının deputatlığa vahid namizədi Kamal Cəfərovun ardınca seçkiləri ikinci sırada bitirmişdir.
Züreyq ibn Əli ibn Sədəqə əl-Əzdi
Həyatı
Xürrəmilərin qələbəsi Xəlifə Məmunu məcbur etdi ki, yeni ordu başçısını təyin etsin. 823-cü ildə Züreyq ibn Əli ibn Sədəqə əl-Əzdi ordu başçısı oldu. Ona kömək olaraq Əhməd ibn Cüneyd əl Əskafinin başçılığı ilə qoşun dəstələri göndərildi, lakin Babək əl-Əskafini əsir aldı. Züreyq isə xürrəmilərə heç bir şey edə bilmədi.
Məmun Züreyqi qoşun komandanlığından kənar etdi və onun yerinə 'Məhəmməd ibn Hümeyd əl-Tusini' təyin etdi. O isə xürrəmilərlə müharibəyə girişməzdən əvvəl, Züreyqi əzməli oldu, çünki o, xəlifənin qərarından narazı olub üsyan etmişdi. Məhəmməd ibn Hümeyd Züreyqi və "təhlükəli ola biləcək" adamların hamısını sakitləşdirdikdən sonra, Babəklə müharibəyə ciddi surətdə hazırlaşmağa başladı.
Əbülfət Atamoğlanov
thumb|left|Kürsəngi kəndində Şəhidlərin xatirəsinə ucaldılmış abidə
Şəmsabad (Nir)
Şəmsabad — İranın Ərdəbil ostanının Nir şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 35 nəfər yaşayır (10 ailə).
Matilda (roman)
Matilda — İngilis yazıçısı Roald Dahl tərəfindən yazılmış və Quventin Bleyk tərəfindən təsvir edilmiş uşaq romanıdır. 1988-ci ildə Conatan Keyp tərəfindən nəşr edilmişdir. Hekayədə laqeyd ana və atası olan vaxtından əvvəl yetişmiş uşaq olan Matilda Vormvud və onun zalım direktor Miss Trunçbul tərəfindən idarə olunan məktəbdə keçirdiyi vaxtlar göstərilir. Eyni zamanda 1996-cı ildə Denni De Vitonun rejisoru olduğu "Matilda" bədii filmi yayımlandı. 2003-cü ildə "Matilda" BBC-nin Britaniya ictimaiyyəti arasında bütün zamanların ən yaxşı 200 romanı arasında keçirdiyi sorğuda "The Big Read" jurnalında 74-cü yerdə qərarlaşıb. 2010-2011-ci illərdə romanın Denis Kelli və Tim Minçin tərəfindən yazılan "Matilda The Musical" adlı musiqili versiyası Royal Şekspir Şirkəti tərəfindən yaradılmışdır. 2012-ci ildə ABŞ-ın aylıq nəşri olan "School Library Journal" tərəfindən dərc edilən sorğuda "Matilda" bütün zamanların ən yaxşı uşaq romanları arasında 30-cu yerdə qərarlaşıb. "Time" jurnalı "Matilda"nı bütün zamanların 100 ən yaxşı gənc-böyüklər kitabı siyahısına daxil etdi. thumb|right|Vaşinqtonda ABŞ Dövlət Departamentində "Naughty" mahnısını ifa edən Matilda the Musical aktyorları, dekabr 2015
Məzmunu
Matilda Vormvud Eilsberi-dən 8 mil məsafədə yerləşən kiçik Bakingemşir kəndində anadan olub. O, bir yaşında danışmağı və üç yaş yarımda oxumağı öyrənir, kitabxanadakı bütün uşaq kitablarını oxuyur və klassiklərə keçir. Bununla belə, valideynləri onda olan bu heyrətamiz dəyişiklikləri görmür, ona kobud davranırdılar. Matilda isə əsəbləşməmək üçün atasının papağını başına yapışdırmaq, onun saçını peroksidlə ağartmaq kimi zarafatlar etmək məcburiyyətində qalır. Beş yaşında Matilda məktəbə daxil olur və intellektual qabiliyyətlərinə heyran qalan müəllimi Cennifer Hani ilə dostlaşır. Miss Honey Matildanı daha yüksək sinifə köçürməyə çalışır, lakin zalım direktor Miss Trunçbul bunu rədd edir. Miss Hani Matildanın valideynləri ilə qızlarının zəkasından danışmağa çalışır, lakin ananın "ağıllılığın" kiçik qızda arzuolunmaz xüsusiyyət olduğunu iddia etməsi ilə onlar ona məhəl qoymurlar.
Brus Bagtrader adlı oğlan aşpaz tərəfindən Miss Trunçbul-un tortundan bir parça oğurlayarkən tutulur. Direktor onu məclisin qarşısında 18 düymlük (46 sm) enində tort yeməyə məcbur edir, sonra isə gözlənilmədən uğur qazandıqdan sonra qəzəblə nimçəni başının üstünə çırpır. Matilda Miss Hani ilə tez bir zamanda güclü bir əlaqə qurur. O, Trunçbul-un valideynlərin uşaqlara inanmasının qarşısını almaq məqsədilə şagirdlərini qəsdən həddindən artıq cəzalarla qorxutmasının, məsələn, onları "The Chokey" adlı qaranlıq dolaba atmasının şahidi olur. Miss Hani varlı atası Dr. Maqnus Haninin şübhəli şəkildə ölməsindən sonra onun təhqiramiz xala tərəfindən böyüdüldüyünü və bu xalanın Miss Trunçbul olduğunu Matildaya açıqlayır. Trunçbul, digər pis əməlləri ilə yanaşı, Miss Haniyə qalan mirası onun əlindən alır və onu yoxsulluq içində yaşamağa məcbur edir. Həmçinin, onun maaşı müəllimlik karyerasının ilk 10 ilində Miss Trunçbul-un bank hesabına ödənilir və o, cib pulu ilə həftədə 1 funt sterlinqlə məhdudlaşır. Bütün bunlardan təsirlənən Matilda Miss Trunçbul-dan bunların qisasını almaq üçün evdə telekinezi ilə məşğul olur. Daha sonra Miss Trunçbul-un dərsi zamanı Matilda telekinetik olaraq lövhəyə bir parça təbaşir qaldırır və özünü Maqnus Honey-in ruhu kimi qələmə vermək üçün ondan istifadə etməyə başlayır. Miss Trunçbul-a öz adından (Aqata) istifadə edərək müraciət edən "Maqnus" Miss Trunçbul-dan Miss Haninin evini və maaşını təhvil verməsini və məktəbi tərk etməsini tələb edir. Miss Trunçbul huşunu itirir.
Ertəsi gün məktəb direktorunun müavini Mr.Trilbi Trunçbul-un evinə baş çəkir və evin boş olduğunu görür. O, bir daha heç vaxt görünmür və ertəsi gün Miss Hani yerli vəkildən məktub alır və ona atasının ömürlük əmanətlərinin onun bankında təhlükəsiz olduğunu və uşaqlıqda yaşadığı əmlakın ona qaldığını bildirir. Mr.Trilbi yeni direktor olur, özünü bacarıqlı və yaxşı xasiyyətli olduğunu sübut edir, məktəbin ab-havasını çox yaxşılaşdırır və Matildanı tez bir zamanda 11 yaşlılarla birlikdə ən yaxşı sinifə köçürür. Matilda mütəmadi olaraq Miss Hanini evində ziyarət etməyə davam edir, bir gün evə qayıdır ki, valideynləri və böyük qardaşı Maykl İspaniyaya getmək üçün tələsik əşyalar yığır. Buna səbəb polisin cənab Wormwood-un oğurlanmış avtomobilləri satdığını öyrənməsi olur. Matilda Miss Hani ilə yaşamaq üçün icazə istəyir, valideynləri bununla razılaşırlar. Matilda və Miss Hani birlikdə xoşbəxt yaşayırlar. thumb|right|Matilda the Musical 2011-ci ilin noyabrından West Enddəki Kembric Teatrında nümayiş etdirilir
Cəmşidpur
Cəmşidpur, Tatanaqar — Hindistanın şimalında Charkhand ştatında şəhər.
Əhalisi
Əhalisi 1,3 milyon (2011) nəfərdir.
Coğrafiyası
Çhota-Naqpur yastıdağlığının cənub şərqində, Suvarnarekha çayı sahilindədir. Nəqliyyat qovşağı.
Tarixi
20-ci əsrin əvvəllərində sənayeçi Cəmşidci Tata tərəfindən salınmış və onun şərəfinə adlandırılmışdır. Dəmir filizləri, manqan və daş kömürün yerli yataqları əsasında metallurqiya mərkəzi kimi inkişaf etmişdir.
Memarlığı
left|thumb|Keenan stadionu Hindistan Milli metallurgiya laboratoriyası, Milli Texnologiya İnstitutu (1960), biznes-məktəb (ölkənin ən yaxşı mək təblərindən biri), kolleclər (o cümlədən tibb) var.
Sənayesi
Cəmşidpur ağır sənaye mərkəzidir: nəqliyyat və kənd təsərrüfatı maşınqayırması müəssisələri fəaliyyət göstərir; energetika avadanlığı, elektrotexnika məmulatları və s. istehsal olunur. Kimya, sement sənayesi, polad borular istehsalı inkişaf etmişdir. Cəmşidpur ölkənin inkişaf etmiş infrastruktura malik, ən yaxşı planlaşdırılmış və yaşıllaşdırılmış şəhərlərindən biridir.
Qalereya
center|thumb|588x588px|Qolmuri qolf kursu
Zağıc (Xudabəndə)
Zağıc - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 936 nəfər yaşayır (200 ailə).
Dibəkli (Heris)
Dibəkli - İranın Şərqi Azərbaycan ostanının Heris şəhristanı ərazisinə daxil olan kənd.
Əhalisi
2006-cı il məlumatına görə kənddə 193 nəfər yaşayır (35 ailə).
Tacböyük (Nir)
Tacböyük — İranın Ərdəbil ostanının Nir şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 66 nəfər yaşayır (12 ailə).
Çebonenkonun binası
Çebonenkonun binası — Rostov vilayəti Taqanroq şəhəri ərazisində iki mərtəbəli bina. Bina regional əhəmiyyətli mədəni irs obyekti siyahısına daxildir. Bunun haqqında № 301 qərar 18 noyabr 1992-ci ildə qəbul olunmuşdur. Bina Mixail İliç Jerebsova mənsub olmuşdur.
Adres: Taqanroq ş, Qreçeskaya küçəsi, 70.
Tarixi
İki mərtəbəli villa, Çebonenkonun evi 1866-cı ildə inşa edilmişdir. Bina Taqanroq şəhəri Qreçeskaya ev 71 ünvanında yerləşir. Binanın altı pəncərəsi fasad istiqamətdən Qreçeskaya küçəsinə baxır. Bina mariupollu tacir İvan Çebonenkoya məxsus olmuşdur. Çebanenko yağ satışı ilə məşğul olurdu. Üstəlik tacirin makaron fabrikləri belə vardı.
İki mərtəbədən ibarət olan binanın pasadda terləşən altı pəncərə lepka və digər elementlərlə işlənmişdir. Binanın sol hissəsində 1876-cı ildə qapı inşa edilmişdir.
Taqanroqda sovet hakimiyyəti qurulmasından əvvəl bina Saveliyaya məxsus olmuşdur. Ondan sonra varisləri evin sahibinə çevrilmişdir.
1918-ci ildə binada ordu hissələrinim hərbi qərargahı yerləşirdi. Böyük Vətən müharibəsi zamanı, 1943-cü il 1 noyabr tarixindın binada 100 yerlik xüsusi uşaq evi yerləşirdi. Bu binada Qırmızı ordu döyüşçülərinin uşaqları təhsil alırdı. Tərbiyə və musiqili rəhbər olaraq Pavlin Pavlovna Qavryuşkin çalışırdı. Hazırda binada "Taqanroq" bankı yerləşir.
Topkapı (Fatih)
Topkapı (türkcə "Top Qapısı" mənasını verir) — Türkiyənin İstanbul şəhərində bir məhəllədir. Topqapı Fatih mahalına daxildir.
Məkan
Topkapı Fatih raynonunun qərb ucunda, qədim şəhər divarları altında yerləşir. Mərkəzi Topkapı prospektinin kənarında yerləşən Qara Əhməd Paşa Məscidi üzərində yerləşir və şimaldan Vətən Prospekti və cənubdan Turqut Özal Millət Prospekti ilə sərhəddir.
Topqapı, 1453-cü il mühasirəsi zamanı " Baziliya " kimi tanınan Osmanlı topunun şəhər divarlarında Müqəddəs Roman qapısı qarşısında yerləşdirildiyi yer olduğu üçün belə adlandırılıb. Qapı Sultan II Mehmedin yıxıldıqdan sonra şəhərə girdiyi nöqtə idi. Darvazanın adı bu xatirəyə dəyişdirilib və məhəllə öz adını ordan götürüb.
Topkapı, 1994-cü ildə Bayrampaşaya köçürülənə qədər İstanbulun şəhər divarının xaricində yerləşən əsas avtovağzalının yeri idi. Topkapı-Ulubatlı metrosu, M1 -də, divarın içərisində və divarın xaricində, T1 və T4 tramvay xətləri və Metrobüs arasında kəsişmə olan Topkapı stansiyası ilə xidmət göstərir.
Dizacvar (Heris)
Dizacvar - İranın Şərqi Azərbaycan ostanının Heris şəhristanı ərazisinə daxil olan kənd.
Əhalisi
2006-cı il məlumatına görə kənddə 22 nəfər yaşayır (7 ailə).
Biql gəmisi
thumb|300px|right|"Biql" gəmisi (mərkəzdəki) [[1841-ci il, Ouen Stenlinin sulu boya ilə çəkdiyi şəkil, üçüncü gəzinti vaxtı Avstraliya da.]]
Biql gəmisi – Çarlz Darvin in təkamül nəzəriyyəsi ni yaratmasına təməl olan araşdırma gəzintisinə çıxdığı ingilis Krallıq donanması gəmi si.
Adını bir it cinsindən alan bu gəmi 10 toplu bir müharibə gəmisidir. 11 may 1820-ci il tarixində Temza çayı ndakı Vulviç limanında istehsalı başa çatdıralaraq ingilis Krallıq Dəniz Qüvvələrində xidmətə başlamışdır. Daha sonralar bir araşdırma gəmisi olaraq həvalə edilən gəmi ikincisində Çarlz Darvinin də olduğu üç araşdırma gəzintisində istifadə edilmişdir.
Gəmi Çarlz Darvinin qatılmış olduğu ikinci gəzinti sayəsində dünya dənizçilik tarixinin ən məşhur dəniz vasitələrindən biri halına gəlmişdir. Çarlz Darvinin qatıldığı 24 oktyabr 1831-ci il tarixində başlayan ikinci elmi araşdırma gəzintisi Plimut limanından başlamış, Cənubi Amerikadakı araşdırmaların ardından Yeni Zelandiya üzərindən İngiltərə qayıdılması surəti ilə 2 oktyabr 1836 tarixində tamamlanmışdır.
Odlu Torpağ ın cənubundakı Biql boğazı adını bu gəmidən almışdır.
Mənbə
HMS Beagle - Türkce Vikipedi
Qarşı mədəniyyət
Yaranması
Sosioloq Con Milton Yinger, "Qarşı mədəniyyət" termini 1960-cı ildə Amerika Sosioloji İcmalındakı "Qarşı mədəniyyət və subkultura" məqaləsində işlətmişdir. Yinger, hər hansı bir qrupun normativ sisteminin əsas elementi şəxsiyyət dəyişənlərinin qrup dəyərlərinin inkişafında və saxlanmasında bilavasitə iştirak etdiyi və onun normalarının yalnız münasibətlərə istinad etməklə başa düşülə biləcəyi bütün cəmiyyətin dəyərləri ilə ziddiyyət olduğu yerdə "əks-mədəniyyət" termini istifadə etməyi təklif etdi. ətrafındakı dominant bir mədəniyyətə sahib qruplar ”.
"Qarşı mədəniyyət" termini Amerikalı sosioloq Teodor Rozzak tərəfindən populyarlaşdı, o, bundan ənənəvi mədəniyyətə qarşı çıxaraq sənətdəki yeni meyllərə istinad etmək üçün istifadə etdi. Əks etiqad, mövcudluğun duyğu-emosional təcrübəsini ön plana çıxardığı, idrakın spekulyativ-məntiqi metodları çərçivəsindən kənarda qalması ilə ziddiyyət təşkil etdi.
Qarşı mədəniyyət, bir qayda olaraq, yalnız dominant mədəniyyətin paradiqmasından fərqlənən bir paradiqmaya sahib deyil, eyni zamanda özünü dominant mədəniyyətə açıq şəkildə qarşı qoyur, dominant mədəni dəyərləri, normaları və mənəvi təməlləri şübhə altına alır, özünəməxsus norma və dəyərlər sistemini yaradır.
SSRİ-də yeraltı anderqraund mədəniyyəti əks-mədəniyyət nümunəsi idi.
Yaranma prinsipi
Əks-mədəniyyət yalnız XX əsrin tanınmış və yuxarıda göstərilən gənclik hərəkatlarına deyil, çoxu üçün də xarakterik bir fenomendir. Dominant mədəniyyət cəmiyyətin bütün simvolik məkanını əhatə edə bilmir. Bu məkanın bir hissəsi alt və əks mədəniyyətlər arasında "bölünür". Müxtəlif tədqiqatlardakı bu əks-mədəniyyətlərə erkən xristianlıq [, digər dinlər, utopik komuniyalar və bolşevik hərəkatı daxildir.
Qarışı mədəniyyətə misal olaraq, qapalı və təcrid olunmuş bir mühitdə ideoloji doktrinaların daim formalaşdığı və dəyişdirildiyi, sözün həqiqi mənasında "tərsinə çevrilmiş" ümumilikdə qəbul edilmiş dəyərlər - dürüstlük, zəhmət, ailə həyatı və s.
Samir Mustafayev (əsgər, 1995)
Samir Elşən oğlu Mustafayev (15 mart 1995, Qarabağlı, Salyan, Azərbaycan — 5 noyabr 2020;, Şuşa, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Samir Mustafayev 1995-ci il martın 15-də Salyan rayonunun Qarabağlı kəndində anadan olub. 2012-ci ildə Salyan rayonu Qarabağlı kəndi 2 saylı orta məktəbdə bitirib.
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Samir Mustafayev ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Samir Mustafayev ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli sərəncamı ilə Samir Mustafayev "Füzulinin azad olunmasına görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında şəhid olmuş Samir Mustafayev Azərbaycan Prezidenti İlham Əliyevin 05.11.2021-ci il tarixli Sərəncamına əsasən ölümündən sonra "Azərbaycan Bayrağı" ordeni ilə təltif edildi.
Tosya Malamud
Tosya Malamud — Ukrayna əsilli Meksika heykəltaraşı, Meksika Milli İncəsənət Məktəbinin ilk qadın məzunlarından biri. Onun ailəsi dörd yaşında ikən Meksikaya köçmüş və incəsənət istedadı erkən dövrdə üzə çıxmışdır. Malamud valideynlərinin istəyinə zidd olaraq incəsənət kollecinə daxil olmuş və 1943-cü ildə oradan məzun olmuşdur. Ailə öhdəliklərinə görə onun karyerası yalnız 1950-ci illərin ortalarında öz üslubuna tənqidi diqqət çəkən iki mühüm sərgi ilə başlamışdır.
Malamud o vaxtdan ölümünə qədər əsərlərini Meksikada və xaricdə sərgiləmişdiri. O, ictimai məkanlar üçün də irili-xırdalı əsərlər yaratmış və o zaman Meksikanın ən yaxşı büst rəssamı hesab edilirdi. Malamud görkəmli insanların portretləri ilə yanaş əsasən analıq, ailə və uşaqlıq problemlərinə həsr olunmuş əsərlər yaratmışdır. Bu əsərlərə Mexiko şəhərindəki Müasir İncəsənət Muzeyi və XXI əsrin xəstəxanası kimi yerlərdə rast gəlmək olar. "Ailə" Meksika Sosial Təminat İnstitutu və "Külək" Moreliyadakı Müasir İncəsənət Muzeyi üçün əlamətdar hala gəlmişdir.
Həyatı
Tosya Malamud 17 mart 1923-cü il tarixində Vinnitsada İsaak Malamud və Liza Bakalın ən kiçik övladı olaraq anadan olmuşdur. Ailə 1927-ci ildə onun dörd yaşı olanda sovet hökumətinin repressiyasından xilas olmaq üçün Ukraynanı tərk etmişdir. Elə həmin il onlar Meksikaya köçmüş, burada atası yəhudi mətbəəsində ilk qəzeti yaratmışdır. Bu qəzetdə "Di Drai Vegn" ("Üç yol") adlı kitab, eləcə də İshak Berliner, Yakov Qlatts i Moyşe Qlikovski kimi şairlərin əsərləri nəşr olunmuşdur.
Malamud Meksikada ibtidai və orta məktəbdə oxumuş və çox erkən yaşlarında incəsənətə maraq və istedad göstərmişdir. O, orta məktəbdə keramika sahəsində işləmək imkanı qazanmış və burada insan fiqurlarını heykəlləndirmək bacarığı ilə müəllimini təəccübləndirmişdir.
Malamud 1944-cü ildə Semyuel Rubinşteyn ilə evlənmiş, ondan Ethel və Maurisio adlı iki övladı dünyaya gəlmişdir. O, övladları balaca olanda əsasən yaradıcılıq fəaliyyətinə fasilə vermiş, ancaq arabir işıq olan dəhlizdə işləmişdir. 1952-ci ilə qədər onun başqa bir rəssamla bölüşmək üçün studiyası yox idi ki, bu da onun işini ailə həyatından ayırmağa imkan vermişdir. O, karyerasına 1954-cü ildə ciddi şəkildə başlamışdır. 1967-ci ildə Malamud birinci ərindən boşanmış, 1979-cu ildə yazıçı və jurnalist Serxio Nudelşteyer ilə evlənmişdir. Cütlük birlikdə konfranslara və sərgilərə qatılmış, hətta yarı heykəltaraşlıq studiyası və yarı ofis olan bir iş yerində birlikdə çalışaraq bir-birlərinin işini dəstəkləmişdilər.
Tosya Malamud 16 iyul 2008-ci ildə Mexikoda vəfat etmişdir.
Karyerası
Tosya Malamudun əsərlərini həm Meksikada, həm də xaricdə həm şəxsi, həm də ictimai kolleksiyalarda tapmaq mümkündür. Onun əsərlərinin bir hissəsi Xarici Əlaqələr Katibliyinin Mədəniyyət Departamenti və köhnə Milli Turizm Şurası vasitəsilə Meksika hökuməti tərəfindən maliyyələşdirilmişdir. Malamud bürünc və daşdan otuz səkkiz monumental əsər yaratmışdır ki, bunlar Meksikada müəssisələrdə və ictimai yerlərdə daimi nümayiş etdirilir. Onların on dördü xaricdə sərgilənir. Məşhur simaların büstləri arasında Yeni İsrail Kollecində yerləşən yazıçı İtshak Peretsin büstü, Albert Eynşteynin Meksika Parkında və Tel-Əviv Universitetinin Elmlər Fakültəsində sərgilənən bir neçə büstü, Meksika Milli Muxtar Universitetinin Fəlsəfə və Ədəbiyyat fakültəsində Rosario Katelyanosun büstü, Meksika Milli Kitabxanasında Frans Kafkanın büstü daxildir. Həmçinin, Tel-Əviv Universitetinin Meksika binasında Migel İdalqo-i-Kostilya, Xose Mariya Morelos-i-Pavon, Benito Xuares və Venustiano Karransanın büstləri yerləşir. Digər heykəllər növlərinə Müasir İncəsənət Muzeyindəki "Analıq", Mexikodakı XXI əsr xəstəxanasının qarşısında "Ailə", Monterrey şəhərində "Aşiq cütlük" və "Ana", İsrail İdman Mərkəzində "Birinci müəllim" yerləşir. Onlardan bəziləri ikona çevrilmişdir. Buna XXI Əsr Xəstəxanasında "Ailə", həmçinin Moreliyadakı Müasir İncəsənət Muzeyinin simvolu olan "Külək" daxildir.
Malamud Meksika Plastikləri Salonunun, Coğrafiya və Statistika Cəmiyyətinin, Romadakı Tommaso Kampanella Beynəlxalq Akademiyasının və Madriddəki İspaniya Rəssamlar və Heykəltaraşlar Assosiasiyasının üzvü idi. 2008-ci ildə "Tosya Malamud, formanın arxasındakı material" adlı avtobioqrafik əsər Mədəniyyət və İncəsənət üzrə Milli Şura tərəfindən nəşr edilmişdir. 2009-cu ildə Meksika Plastikləri Salonu ölümündən sonra anma mərasimi keçirmişdir.
Üslubu
Tosya Malamudun məktəb zamanı və məktəbdən sonrakı fəaliyyəti onun müəllimlərindən, xüsusən də həm mühafizəkar, həm də liberal elementlərə malik Fernando Ortis Monasterio və İqnasio Asunsolodan təsirlənmişdir. O, universiteti bitirdikdən sonra o zamanlar üstünlük təşkil edən Meksika muralizmi hərəkatı və onun milliyətçiliyi ilə maraqlanmamış, daha çox beynəlxalq dünyagörüşünə üstünlük vermişdir. Malamud bir neçə səbəbə görə Meksika incəsənətinə qarşı çıxmışdır. İlk növbədə, Meksika incəsənətində kişilər, xüsusən də monumental heykəltaraşlıq üstünlük təşkil edirdi. Ümumilikdə heykəltaraşlıq o zaman rəsmdən, xüsusən də freskadan daha az qiymətləndirilirdi. O, karyerası boyu əsasən bürünc və mərmər üzərində işləyən heykəltaraşlığa diqqət yetirmiş, eyni zamanda akril, daş və keramika kimi digər materiallarla da təcrübələr aparmışdır. Malamud kiçik, orta və monutal ölçülü əsərlər yaratmışdır.
Tosya Malamud əsasən iki növ heykəl yaratmışdır. O, öz dövrünün Meksikanın ən yaxşı büstü heykəltaraşı sayılırdı, əsasən klassik təsir göstərmişdir. Büstü olmayan əsərlər daha çox analıq, uşaqlar, qadın bədəni, hərəkətdə olan bədənlər və düşüncəli pozalar kimi mövzulara yönəlmişdir.
Bayyö (rayon)
Bayyö — Fransanın Normandiya regionun rayonlarindan  biri. Departamenti — Kalvados. Suprefektura — Bayyö. Rayonun əhalisi 2014-cü ildə 74.292 nəfər təşkil edirdi. Əhalinin sıxlığı — 76 adam / km². Rayon sahəsi — 977 km².
Tərkibi
Bayyö rayonun kantonları (22 mart 2015-ci ilə qədər):
Bayyö rayonun kantonları (1 yanvar 2017-ci ildən):
Məhəmməd Sultan mirzə
Məhəmməd Sultan mirzə (1375-1403) — Qiyasəddin Cahangir mirzənin oğlu, Əmir Teymurun nəvəsi, Teymurlular imperiyasının vəliəhdi, sərkərdə.
Həyatı
Məhəmməd Sultan mirzə Qiyasəddin Cahangir mirzə oğlu Barlas 1375-ci ildə anadan olmuşdu. Anası Xarəzm xanı Hüseyn Sufinin (?-1372) qızı Xanzadə bəyimdir (Ağsufi Sevin bikədir) (1360—1411). Atası onun dünyaya gəlməsindən az sonra dünyasını dəyişmişdi.
Əmir Teymur 1386-cı ildə Cəlairilər sultanlığını tutmuşdu. Həmin vaxt Məhəmməd Sultan mirzə 10 yaşında Təbrizin valisi təyin edilmişdi.
Məhəmməd Sultan mirzə 1391-ci ildə babası ilə bərabər Toxtamışa qarşı səfərdə iştirak etmişdi. Kondurçay ətrafindakı döyüşdə Teymurlular ordusunun mərkəzi hissəsinin komandanı olmuşdu.
Məhəmməd Sultan mirzə 1397-ci ildə Fərqanə vilayətinin hakimi təyin edilmişdi.
1398-ci ildə Hindistan səfərinə çıxan Əmir Teymur ilk öncə İndus hövzəsini ələ keçirən nəvəsi - Məhəmməd mirzə ilə birgə Hindistana daxil olarkən Dehli Türk Sultanı Mahmudun ordusu ilə qarşılaşmış, Hindlilərin döyüş filləri Teymur süvarilərinin qarşısında duruş gətirə bilməmiş, döyüş meydanı kəsik xortumlar və ölü fillərlə dolmuşdu. Əmir Teymur böyük bir zəfərlə Dehli şəhərinə girərkən, Sultan Mahmud Qucurat krallığına sığınmış, din adamlarının xahişi ilə xalq bağışlanmış, 200 illik Türk Sultanlığının xəzinəsi Əmir Teymurun əlinə keçmişdi. Dehlidə xütbəni öz adına oxutduran Əmir Teymur Hindistan imperatoru kimi iki həftə sonra böyük qənimət və fillərlə geri dönmüşdü. Dönərkən, Kəşmir hakimi ona tabe olacağına and içdiyindən Əmir Teymur Kəşmirə toxunmamış, Pəncaba Seyid Xızırı vali təyin etmişdi. Məhəmməd Sultan mirzə 13 mart 1403-cü ildə Afyonqarahisarda aldığı yaradan vəfat etmişdi.
Övladları
Xanikədən
Cenna Orteqa
Cenna Mari Orteqa — amerikalı aktrisa. Karyerasına uşaq aktrisası kimi başlamışdır. Jane bakirədir (2014-2019) komediya-dram serialında gənc Ceyn roluna görə tanınmışdır. Disney kanalının Imagen mükafatını qazandığı "ortada qaldı" (2016-2018) serialında Harley Diaz rolunu oynayaraq irəliləyişini etdi. 2019-cu ildə Sən triller serialının ikinci mövsümündə Ally Alves rolunu oynadı və hər ikisi Netflix üçün "Bəli gün"  (2021) ailə filmində rol aldı.
Orteqa "The Fallout" (2021) yeniyetmə dramındakı performansına görə tənqidi təriflər aldı və 2022-ci ildə "X" və "Scream" filmlərində rol aldı və özünü qışqırıq kraliçası kimi göstərdi. O, Qızıl Qlobus mükafatına namizəd olduğu Wednesday (2022) Netflix qorxu komediya serialında Venzdey Addams rolunu oynadı.
Mehdi Təbatabai
Mehdi Təbatabai Şirazi — İranın şiə ruhanisi və mühafizəkar siyasətçisi. O, Tehran, Rey, Şəmirənat və İslamşəhər bölgələrini təmsil edərək, 2004–2008-ci ildə İran parlamentinin üzvü olmuşdur. Təbatabai bundan əvvəl, 1984–1988-ci illərdə Məşəd və Kələti təmsil etmişdi.
Təbatabai "məşhur mülayim konservativ ruhani" olaraq tanınır.
Siyasi baxışı
Təbatabai Mahmud Əhmədinejadın tənqidçisi və İranın nüvə proqramının dəstəkçisidir.
2009-cu ildə o, İranda seçkidən sonra baş tutan hadisələri görməkdənsə, ölmüş olmağı arzu etdiyini dedi.
Üzüm fır gənəciyi
Üzüm fır gənəciyi - buğumayaqlılar tipinin gənəciklər dəstəsinin fır əmələgətirən gənəciklər fəsiləsinə aid olan növ
Həyat tərzi
Azərbaycanda üzüm gənəciyinin biologiyası tam öyrənilməmişdir. Gənəciklər birillik zoğların altında qışlayırlar. Yazda tumurcuqların açılması ilə əlaqədar gənəciklər qışlama yerindən çıxır. Yarpağın alt tərəfində xüsusi çökəkciklər içərisində nazik tellər olur. bu nazik tellər içərisinə gənəciklər yumurta qoyur. Üzüm fır gənəciyi vegetasiya dövrü ərzində bir neçə nəsil verir. İnkişafı tam dəqiq öyrənilməmişdir.
Yayılması
Üzümçülüklə məşğul olan bütün rayonlarda, Qazax, Tovuz, Göygöl, İsmayıllıda geniş yayılmışdır.
Trebiz
Trebiz (lat. Třebíz) — Çex Respublikasında, Kladno qraflığında yerləşən yaşayış məntəqəsidir.
Gəvic (Heris)
Gəvic - İranın Şərqi Azərbaycan ostanının Heris şəhristanı ərazisinə daxil olan kənd.
Filiz Aker
Filiz Aker (doğum adı: Fatosh Bayer; ) — türk kino aktrisası
NGC 7226
NGC 7226, Yeni Baş Kataloqda qeydə alınmış açıq ulduz topasıdır. Göy üzündə Sefey bürcü istiqamətində yerləşir. I1p tipli. tərəfindən ildə  ölçülü  vasitəsilə kəşf edilmişdir.
Optimallıq meyarı
Optimallıq meyarı (optimallaşdırma meyarı) — tapılan həll yolunun optimallığının dəyərinə görə qiymətləndirilən problemin həllinin xarakterik göstəricisi, yəni müəyyən edilmiş tələblərin maksimum dərəcədə ödənilməsi. Bir tapşırıqda bir neçə optimallıq meyarı müəyyən edilə bilər.
Optimizasiya tapşırıqları
Optimizasiya — verilən kriteriyalar üçün problemin (parametrlər dəsti) ən yaxşı və ya optimal həll yolunu tapmaqdır. Bir obyekti xarakterizə edərkən tələblərin bütövlüyünü təmin edəcək belə meyarı seçmək çətindir. Və hərtərəfli bir həll yolu tapmaq və çox sayda meyar təyin etmək vəzifəni çox çətinləşdirir. Bu səbəbdən fərqli tapşırıqlarda meyarların sayı fərqli ola bilər. Tək meyarlı optimallaşdırma problemləri (bir optimallaşdırma meyarı ilə) bəzən skaler, çox meyarlı isə vektor optimallaşdırması adlanır. Bundan əlavə, optimallaşdırılan obyekti (tapşırığı) xarakterizə edən parametrlərin sayı da fərqli ola bilər və parametrlər davamlı və ya diskret olaraq dəyişə bilər (diskret optimallaşdırma).
Məhdud halda praktik problemlərin həlli meyarları "qiymət" və "keyfiyyət" (sözdə "qiymət-keyfiyyət") olan iki meyarlı optimallaşdırma probleminə endirilə bilər. Bu açıq şəkildə həm iqtisadi (qiymət), həm də istehsal və texniki (məhsul keyfiyyəti) tələbləri nəzərə almağa imkan verir. Problemin tək bir meyara endirilməsi əhəmiyyətli fərziyyələrin gətirilməsini tələb edir, lakin son seçimi asanlaşdırır.
Optimallaşdırma tapşırıqları, məsələn, iqtisadiyyat, texnologiya və kompüter elmində yüksək effektiv nəticə əldə etmək vacib olduğu yerlərdə fəal şəkildə istifadə olunur. Texniki və iqtisadi optimallaşdırma probleminin ən sadə nümunəsi nasosun maye ilə vurulduğu boru kəmərinin diametrinin seçimi ola bilər. Borunun diametrində azalma ilə onun dəyəri azalır, lakin hidravlik müqavimətinin artması səbəbindən maye vurmaq üçün enerji istehlakı artır.